Stano Král

Stano Král (vlastným menom Stanislav Král, * 29. november 1960, Kostolište) je slovenský divadelný, dabingový a televízny herec.

 Životopis 
Detstvo prežil v rodnej obci. Základné a stredné vzdelanie získal v Malackách, kde navštevoval základnú školu a gymnázium. Bol študentom s výborným prospechom, zúčastňoval sa na recitačných a klavírnych súťažiach. Dodnes má obľubu v hre na klavír. Istý čas bol členom hudobnej skupiny Tenor, kde hral na klávesy a spieval. 

Po prijímacích pohovoroch bol prijatý na štúdium herectva na divadelnej fakulte VŠMU v Bratislave. Už počas štúdia bol o neho veľký záujem, vďaka čomu účinkoval v mnohých inscenáciách. V mladosti hral prevažne princov, čo mu prekážalo, lebo on podľa vlastných slov taký vôbec nebol. Počas povinnej základnej vojenskej služby pôsobil vo Vojenskom umeleckom súbore. Po skončení vojenskej služby sa objavoval hlavne v divadlách (Divadlo Andreja Bagara v Nitre, Nová scéna Bratislava, Slovenské národné divadlo). 

Počiatkom deväťdesiatych rokov sa začal uplatňovať v muzikáloch a podarilo sa mu stvárniť niekoľko zaujímavých postáv, napríklad Pokrvní bratia, Pomáda v divadle Nová scéna či Jozef a jeho zázračný farebný plášť v nitrianskom divadle Andreja Bagara.

V divadlách hrá dodnes, objavuje sa aj v televízii a pôsobí v dabingu ako herec a režisér.

Trpí rôznymi fóbiami, v minulosti trpel aj depresiami a nespavosťou. Mal dokonca také dni, kedy ani nevyšiel z domu. V tých najťažších časoch sa oňho zaujímala najbližšia rodina, kolegyňa Zdena Studenková, Eva Pavlíková a režisérka v dabingu Štefánia Gorduličová. Nakoniec skončil na súkromnej klinike, kde mu poskytli odbornú pomoc. Vďaka antidepresívam začal opäť chodiť, jesť, pracovať.

Filmografia

Dabing 
Venuje sa aj dabingu. Jeho najznámejšie dabingové roly boli Ross Geller (David Schwimmer) v seriáli Priatelia, Charlie Harper (Charlie Sheen) v seriáli Dva a pol chlapa, Ivo Di Carlo (Facundo Arana) v seriáli Divoký anjel, Jack Sparrow (Johnny Depp) v sérii filmov Piráti z Karibiku, Larry Appleton (Mark Linn-Baker) v seriáli Perfektní príbuzní a Ethan Hunt (Tom Cruise) v sérii filmov Mission: Impossible.

 Iné projekty 

Zdroje

 Osobnosti.sk
 Dabingforum.sk

Kategória:Slovenskí televízni herci
Kategória:Slovenskí divadelní herci
Kategória:Slovenskí dabingoví herci
Kategória:Slovenskí filmoví herci
Kategória:Členovia Divadla Andreja Bagara
Kategória:Absolventi Divadelnej fakulty Vysokej školy múzických umení
Kategória:Osobnosti z Kostolišťa